Սելտիկ

Սելտիկ (), շոտլանդական ֆուտբոլային ակումբ Գլազգո քաղաքից։ Հանդես է գալիս շոտլանդական Պրեմիերշիփում։

«Սելտիկը» ի տարբերություն «Ռեյնջերսի», որը համարվում է բողոքականության հետևորդ, աջակցում է Գլազգոյի կաթոլիկ մասին։ Այս երկու ակումբների հակամարտությունը աշխարհում ամենահներից մեկն է։ «Սելտիկի» խորհրդանիշը չորստերևանի երեքնուկն է՝ Իռլանդիայի երջանկության խորհրդանիշը, որը պատկերված է կանաչ-սպիտակ գույներով, որը արտահայտում է այն, որ ակումբը ստեղծվել է իռլանդական կաթոլիկների կողմից։ Ակումբի մարզաշապիկի գույները չեն փոխվել. մինչև այժմ էլ շերտավոր կանաչ-սպիտակ են։ Տնային դաշտը՝ «Սելտիկ Պարկը» տեղավորում է 60411 երկրպագու։

 Պատմություն 
Ակումբը պաշտոնապես հիմնադրվել է 1887 թվականի նոյեմբերի 6-ին Ուոլֆրիդի կողմից, սակայն առաջին հանդիպումը անց է կացրել 1888 թվականի մայիսի 28-ին՝ «Ռեյնջերսի» դեմ։ Հանդիպումը ավարտվել է 5:2 հաշվով հօգուտ «Սելտիկի»։ Չորս տարի անց՝ 1892 թվականին «Սելտիկը» հաղթեց Շոտլանդիայի գավաթը, որը նրա համար առաջինն էր։ Հաջողությունը շարունակվեց և 1893 թվականին ակումբը հաղթեց Շոտլանդիայի առաջնությունը և պահպանեց տիտղոսը նաև հաջորդ մրցաշրջանում։ Հիմնադրման օրից ակումբը 47 անգամ հաղթել է Շոտլանդիայի առաջնությունը (վերջին անգամ 2015-16 մրցաշրջանը), և բոլորից շատ (36 անգամ) հաղթել է շոտլանդիայի գավաթը (վերջին անգամ 2012-13 մրցաշրջանում)։

XIX դարի վերջում ակումբի համար սկսվեց «ոսկե ժամանակաշրջանը»։ Ակումբի լեգենդար խաղացող Վիլլի Մեյլին դարձավ ակումբի մենեջերը, և ակումբի գլխավոր մարզիչը։ Ակումբը ղեկավարեց 1897-ից մինչև 1940 թվականները։ 1905-ից 1910 թվականներին «Սելտիկը» 6 անգամ անընդմեջ դարձավ երկրի չեմպիոն, և բացի այդ 1907 թվականին ակումբը առաջին անգամ շոտլանդական ֆուտբոլի պատմության մեջ հաղթեց, և՛ երկրի առաջնությունը, և՛ երկրի գավաթը, և դա կրկնեց հաջորդ տարի։ Երբ Մեյլին հեռացավ իր պաշտոնից, ակումբի համար սկսվեց անկման ժամանակաշրջան։

Միայն 1965 թվականին «Սելտիկը», երբ սկսեց մարզել Ջոկ Սթեյնը կարողացավ վերադարձնել առաջնորդի կարգավիճակը շոտլանդական ֆուտբոլում։ 1966-ից 1974 թվականներին ակումբը 9 անգամ անընդմեջ հաղթեց երկրի առաջնությունը։ Սթեյնի ղեկավարությամբ «Սելտիկի» գավաթների թիվը շատացավ։ Միայն նրա ղեկավարությամբ ակումբը հաղթեց 24 տիտղոս։ Իսկ արդեն 1965 թվականին «Սելտիկը» դարձավ ֆուտբոլի պատմության առաջին ակումբը, որը ստեղծեց իր թերթը։

1967 թվականին «Սելտիկը» դարձավ առաջին բրիտանական ակումբը, և մինչև այսօր առաջին շոտլանդական ակումբը, որը հաղթել է Չեմպիոնների լիգայում, եզրափակչում հաղթելով Միլանի «Ինտերին» 2:1 հաշվով։ «Սելտիկի» ֆուտբոլիստները, ովքեր հասել էին այդ պատմական նվաճմանը բրիտանական ֆուտբոլի համար՝ ստացան «Լիսաբոնյան առյուծներ» մականունը։ Այդ մրցաշրջանում «կելտերը» հաղթեցին այն բոլոր առաջնություններում որտեղ մասնակցում էին. Շոտլանդիայի առաջնություն, Շոտլանդիայի գավաթ, Լիգայի գավաթ, Չեմպիոնների լիգա, Գլազգոյի գավաթ։ Նրանք միայն պարտվեցին Մեժկոնտինենտալային գավաթում պարտվեց արգենտինական «Ռասինգին», բայց դա արդեն տեղի էր ունեցել հաջորդ մրցաշրջանում։

Այդ տարվա հունիսի 7-ին «Սելտիկը» Ալֆրեդո դի Ստեֆանոյի () գավաթի շրջանակներում Սանտյագո Բերնաբեու մարզադաշտում հաղթեց «Ռեալ Մադրիդին»։ Հանդիպումը ավարտվեց «Սելտիկի» հաղթանակով (1:0)։ Միակ գոլի հեղինակը դարձել է Բոբբի Լեննոկսը։

1970 թվականին ակումբը կրկին հասավ Չեմպիոնների լիգայի եզրափակիչ, սակայն ավելացված ժամանակում հոլանդական «Ֆեյենորդը» կարողացավ հաղթանակ կորզել (1:2)։ Հանդիպումը տեղի է ունեցել «Սան Սիրո» մարզադաշտում։

«Սելտիկի» հաջողության նոր ժամանակաշրջանում ակումբը գլխավոր մարզչի համար կապ հաստատեց Գորդոն Ստրականի և Մարտին Օ'Նիլի հետ։ 2000-2001 մրցաշրջանում, որը Օ'Նիլի համար նորամուտային էր, «Սելտիկին» հաջողվեց հաղթել բոլոր ներքին գավաթները։ Իսկ 2003 թվականին ակումբը հասավ ՈՒԵՖԱ Գավաթի եզրափակիչ, որտեղ ավելացված ժամանակում պարտվեց պորտուգալական «Պորտուին» 2:3 հաշվով, որի մարզիչն էր Ժոզե Մոուրինյոն։ Չնայած նրան որ, բոլոր 80 հազար երկրպագուներն էլ չունեին հանդիպումը մարզադաշտից դիտելու հնարավորույթուն, միևնույնն է մեկնել էին Սևիլյա, որպեսզի երկրպագեն իրենց ակումբին։ Եվ ամենակարևորն այն է, որ «Սելտիկի» ոչ մի երկրպագու չի ձերբակալվել։ Նման պահվածքի համար ՈՒԵՖԱ-ի և ՖԻՖԱ-ի կողմից երկրպագուները ստացել եմ հատուկ՝ «նվիրվածության և օրինակելի պահվածքի համար» մրցանակը։ Capita Consulting-ի և Կրենֆիլդի համալսարանի հետազոտությունների արդյունքում պարզվեց, որ ակումբը ունի մոտ 9 միլիոն երկրպագու, որոնցից 1 միլիոնն հյուսիսամերիկացիներ են։ 2004 թվականին ակումբը ստեղծեց իր հեռուստաալիքը։ 2005 թվականի միջնամասում ակումբ եկավ Գորդոն Ստրականը, ում ղեկավարությամբ ակումբը երեք անգամ հաղթեց երկրի առաջնությունը և 1 անգամ լիգայի Գավաթը։

2010 թվականի մարտի 25-ից մինչև 2014 թվականը «կելտերի» գլխավոր մարզիչը ակումբի նախկին կիսապաշտպան Նիլ Լենոնն էր։ Նա այդ պաշտոնում փոխարինել էր Թոնի Մուբրեին, ով նույնպես խաղացել էր «Սելտիկի» կազմում, բայց որպես պաշտպան։

2012 թվականին ազգային առաջնությունում «Սելտիկի» գլխավոր հակառակորդ «Ռեյնջերսը» ֆինանսական ճգնաժամի պատճառով չէր կարողանում ուժեղ ակումբ ստեղծել, և դուրս մնաց երրորդ դիվիզիոն։ Ակումբին գործնականորեն լուրջ հակառակորդներ չուներ տվյալ առաջնությունում։

2016 թվականի մայիսի 20-ին Ռոնի Դեյլին գլխավոր մարզչի պաշտոնում փոխարինեց հյուսիսիռլանդացի Բրենդան Ռոջերսը։ Պայմանագիրը կնքվեց 1 տարի ժամկետով։

2016 թվականի հուկիսի 27-ին տեղի ունեցավ ղազախական «Աստանայի» դեմ խաղը, որտեղ ակումբները վաստակեցին 1 միավոր (1:1)։ Դա եղել է որակավորման առաջին փուլում։

2016 թվականի նոյեմբերի 27-ին «Սելտիկը» Շոտլանդական լիգայի գավաթի եզրափակչում 3:0 հաշվով հաղթեց «Աբերդին», և իր 129 տարվա պատմության ընթացքում հաղթած գավաթների թիվը հասցրեց 100-ի։

 Ակումբի պաշտոնական դեմքեր 
 Խորհրդի տնօրեն 
 Պաշտոն  ԱնունՆախագահ   Իան ԲանկիրԳործադիր տնօրեն   Փիթեր ԼոուելՖինանսների տնօրեն   Էրիկ ՌայլիԳլխավոր անկախ տնօրեն   Թոմ ԷլլիսոնԿառավարման անդամ   Դերմոտ ԴեսմոնտԿառավարման անդամ   Իան ԼիվինգստոնԿառավարման անդամ   Բրայան ՈւիլսոնՔարտուղար   Ռոբերտ ՀոուատԿոմերցիոն տնօրեն   Էդրիան ՖիլբիՄիջազգային զարգացման տնօրեն   Ջեյսոն Հյուզ

 Անձնակազմ 
 Պաշտոն  ԱնունԳլխավոր մարզիչ   Բրենդան ՌոջերսԳլխավոր մարզչի օգնական   Քրիս ԴևիսՀիմնական կազմի մարզիչ   Ջոն ՔենեդիՖիզիկական պատրաստվածության մարզիչ   Ջիմ ՄակգիննեսԴարպասապահների մարզիչ   Սթիվի ՎուդսԱկադեմիայի գլխավոր   Քրիս ՄակկարտՄինչև 19 տարեկանների թիմի մարզիչ   Սթիվեն ՖրեյլՄինչև 19 տարեկանների թիմի մարզիչ   Դեննի ՄակգրեյլՄինչև 17 տարեկանների թիմի մարզիչ   Միոդրագ ԿրիվոկապիչԳիտական մասի ղեկավար   Իան կոլլԳլխավոր սկաուտ   Ջոն ՊարկԱկումբային բժիշկ   Իան Շարպ

 Գլխավոր մարզիչներ 
ԱնունԱշխատանքի տարիներՇոտլանդիայի առաջնությունՇոտլանդիայի գավաթՇոտլանդիայի լիգայի գավաթԵվրագավաթների չեմպիոնների գավաթԸնդհանուր 1897-19401614--30  1940-194500--0 1945-1965122-5 1965-19781086125 1978-198331105 1983-198711002 1987-199112003 1991-199300000 1993-199400000 1994-199701001 1997-199810102 1998-199900000 1999-200000000 200000101 2000-200533107 2005-200931206 2009-201000000 2010-201432005 2014-201620103 2016-մ.հ.00101

 Ակումբի ավագներ 
ԱնունԱվագության տարիներՇոտլանդիայի առաջնությունՇոտլանդիայի գավաթՇոտլանդիայի լիգայի գավաթԵվրագավաթների չեմպիոնների գավաթԸնդհանուր 1888-189731--4 1897-189911--2 1899-190301--1 1903-190621--3 1906-191143--7 1917-192010--1 1920-192311--2 1923-192501--1 1925-192911--2 1929-193402--2 1934-193500--0 1935-193921--3 1948-1952010-1 1952-1953000-0 1953-1955110-2 1955-1957001-1 1957-1961001-1 1961-196300000 1963-1975976123 1975-197711002 1977-198742107 1987-199012003 1990-199701001 1997-200231307 2002-200411002 2004-200501001 2005-200721104 2007-201010102 2010-523010

 Ռեկորդակիր խաղացողներ 
<div align="left">
 <div
style="float:right;width:30px;"> </div>Ակումբի պատմության լավագույն ռմբարկուներԽաղացողԳոլ Ջիմմի Մակգրորի470 Բոբբի Լենոկս279 Հեննրիկ Լարսսոն242 Սթիվի Չալմերս228 Ջիմմի Կուինն218 Պետսի Գալլախեր195 Ջոն Հյուզ187 Սենդի Մակմախոն179 Կեննի Դալգլիշ166 Ջիմմի Մակմենեմի166<div align="left">
 <div

style="float:right;width:30px;"> </div>Ակումբի Ռեկորդակիրներ խաղերի քանակովԽաղացողԽաղեր Բիլլի Մակնիլ790 Պոլ Մակստեյ678 Ռոյ Էյտկեն669 Դեննի Մակգրեյն659 Պեկի Բոներ642 Ալեք Մակնեյր640 Բոբբի Լեննոկս575 Բոբբի Էվանս535 Ջիմմի Մակմենեմի515 Ջիմմի Ջոնսթոն513

 Տիտղոսներ 
 Ազգային տիտղոսներ 
Շոտլանդիայի առաջնություն
 Չեմպիոն (55)։ 1893, 1894, 1896, 1898, 1905, 1906, 1907, 1908, 1909, 1910, 1914, 1915, 1916, 1917, 1919, 1922, 1926, 1936, 1938, 1954, 1966, 1967, 1968, 1969, 1970, 1971, 1972, 1973, 1974, 1977, 1979, 1981, 1982, 1986, 1988, 1998, 2001, 2002, 2004, 2006, 2007, 2008, 2012, 2013, 2014, 2015, 2016, 2017, 2018, 2019, 2020, 2022, 2023, 2024, 2025
 Փոխչեմպիոն (31)։ 1892, 1895, 1900, 1901, 1902, 1912, 1913, 1918, 1920, 1921, 1928, 1929, 1931, 1935, 1939, 1955, 1976, 1980, 1983, 1984, 1985, 1987, 1996, 1997, 1999, 2000, 2003, 2005, 2009, 2010, 2011

Շոտլանդիայի գավաթ (ռեկորդ)
 Հաղթող (39)։ 1892, 1899, 1900, 1904, 1907, 1908, 1911, 1912, 1914, 1923, 1925, 1927, 1931, 1933, 1937, 1951, 1954, 1965, 1967, 1969, 1971, 1972, 1974, 1975, 1977, 1980, 1985, 1988, 1989, 1995, 2001, 2004, 2005, 2007, 2011, 2013, 2017, 2018, 2019
 եզրափակչի մասնակից (18)։ 1889, 1893, 1894, 1901, 1902, 1926, 1928, 1955, 1956, 1961, 1963, 1966, 1970, 1973, 1984, 1990, 1999, 2002

Շոտլանդական լիգայի գավաթ
 Հաղթող (16)։ 1957, 1958, 1966, 1967, 1968, 1969, 1970, 1975, 1983, 1998, 2000, 2001, 2006, 2009, 2015, 2016
 Եզրափակչի մասնակից (15)։ 1965, 1971, 1972, 1973, 1974, 1976, 1977, 1978, 1984, 1987, 1991, 1995, 2003, 2011, 2012

Գլազգոյի գավաթ
 Հաղթող (33)։ 1891, 1892, 1895, 1896, 1905, 1906, 1907, 1908, 1910, 1916, 1917, 1920, 1921, 1927, 1928, 1929, 1931, 1939, 1941, 1949, 1956, 1962, 1964, 1965, 1967, 1968, 1970, 1975 (բաժանված), 1982, 2008, 2011, 2014, 2015
 Եզրափակչի մասնակից (31)։ 1890, 1893, 1897, 1900, 1902, 1903, 1904, 1909, 1911, 1913, 1919, 1922, 1925, 1926, 1930, 1936, 1945, 1951, 1952, 1961, 1963, 1976, 1979, 1981, 1983, 1986, 1987, 2009, 2010, 2012, 2013

 Եվրոպական տիտղոսներ 
Չեմպիոնների լիգա
 Հաղթող (1)։ 1966-67
 Եզրափակչի մասնակից (1)։ 1969-70

ՈՒԵՖԱ Գավաթ
 Եզրափակչի մասնակից (1)։ 2002-03

 Ծանոթագրություններ 

 Արտաքին հղումներ 
 Պաշտոնական էջ

Կատեգորիա:1888 հիմնադրումներ Շոտլանդիայում
Կատեգորիա:Շոտլանդիայի ֆուտբոլային ակումբներ